Jó reggelt mindenkinek!
Klinikai és holisztikus élelmezési szakértő vagyok,
és voltam az elmúlt nyolc évben. Őszintén, el sem tudom képzelni,
hogy valami más legyek, vagy mással foglalkozzam.
Ez számomra nagyon lenyűgöző terület,
és úgy érzem, azért vagyok itt a Földön,
hogy megosszam ezt az információt.
Mert erősen hiszek a táplálék gyógyító erejében,
és az elmúlt 8 évben újra és újra meggyőződtem róla:
add meg a testnek, amire szüksége van, és meggyógyítja önmagát.
Vedd el, amire nincs szüksége, és meggyógyítja önmagát.
Van egy dolog a munkám során,
ami megdöbbent minden nap,
hogy az élelmiszer-ellátásunk mennyire megváltozott.
Az élelmiszer-ellátásunk többet változott az utóbbi 50 évben,
mint az előző 10 000 évben.
Annyi minden történt,
ezekről fogunk beszélni,
és arról, hogyan kerüljük el az aknákat és csapdákat,
hogy az ételünk valóban gyógyítónk legyen.
Mert az élelmiszer-ellátás változása
olyan egészségproblémákat eredményezett, amilyenek korábban nem léteztek.
A gyerekeinknek olyan egészségi gondjaik vannak,
amelyek korábban nem fordultak elő.
Lisztérzékenyek.
Autoimmun betegségük van.
Ilyen korábban nem létezett.
Tombol az élelmiszer-érzékenység.
Emlékszem gyerekkoromra;
megvolt az az előnye, hogy azt ettünk, ami jólesett,
és valójában nem volt ettől bajunk.
A mai gyerekek elvesztették ezt az előnyt
az élelmiszer-ellátásban történtek miatt.
Jelentős emésztési zavaraink alakultak ki.
Ami engem valóban megérint, az a mentális és érzelmi problémák,
amilyeneket korábban nem láttunk gyerekeknél – depresszió, szorongás.
Ezeken mind abszolút jól lehet segíteni, megfordítani, kiküszöbölni
a gyógyító táplálkozással.
Ebben rejlik az ereje,
használjátok ezt az információt a mindennapi életetekben,
mert a gyerekeitek, a mi gyerekeink szervezete most alakul ki
és meghatározza a felnőttkori egészségüket.
A mirigyrendszerük, emésztőrendszerük,
tehát amilyen ételt választasz, és ahogy eteted,
megalapozza a felnőtt életüket,
azt, hogy milyen egészségesek lesznek.
A holisztikus táplálkozás területe még nagyon új,
és egy alternatív gondolkozási modell.
Most szeretném elmondani, mi ez is valójában.
Egy filozófia, ami az egészséget a rendszerek közötti kölcsönhatásnak tartja.
A mentális és érzelmi, a fizikai és kémiai,
a spirituális és környezeti aspektusai az egyén egészségének és létének.
Hát lehet ezeket szétválasztani?
én el nem tudom képzelni, hogyan lehet különválasztani
a tudatot, a testet és a szellemet.
Lehetetlen.
Úgy hangzik, mintha új elgondolás lenne, de nem az, hanem ősi bölcsesség.
Eljött az ideje, hogy újra bekerüljön a köztudatba,
hogy jóllétet érjünk el, hogy jóllétet tapasztaljunk
minden szinten.
Kitérek arra, mi történt az élelmiszer-ellátással,
élelmiszerekről fogunk beszélni,
de pontatlan lennék mint holisztikus élelmezési szakértő,
ha nem a tudattal és érzelemmel kezdeném.
Hogy tartós legyen a változás, amikor megváltoztatjuk a diétád,
és megváltoztatjuk az életed,
elhagyod a diéta-felfogást, és életstílussá válik.
Még több: ez lesz a nézeted a táplálékról,
a hozzáállásod az ételhez.
Hányan tartjuk az ételt egy kapcsolatnak?
Úgy gondolunk az ételre mint szokásra,
amit napi háromszor, négyszer teszünk, amilyen gyakran eszünk.
De ha elkezdjük megváltoztatni ezt a nézetet,
és úgy tekintünk az ételre, hogy az életszemlélet kérdése,
valami nagyobb és mélyebb,
valami, ami összekapcsol a körülöttünk levő világgal,
a családunkkal,
ez a szemléletváltás megszünteti a diéta-felfogást,
és életstílussá válik.
Erről kell beszélnünk.
Évekig arra tanítottam a klienseimet, hogy válasszák szét
az érzelmi táplálékot a biológiai fejlődéstől,
ahol azt mondjuk, hogy az étel táplál és biológiailag fejleszt,
és életben tart,
de ne legyen érzelmi táplálék.
Ne forduljunk az ételhez, ha stresszesek vagyunk,
ha fáradtak vagyunk, ha magányosak vagyunk,
azt tanítjuk, hogy forduljunk az elemi táplálékok felé: spirituális kapcsolatok,
rokoni kapcsolatok, tedd, amit szeretnél,
légy kreatív.
Ez a filozófia elég hosszan működött nálam,
de nemrég kételkedni kezdtem.
Teljes ez így?
Lehetséges egyáltalán
szétválasztani az érzelmi táplálékot a biológiai fejlődéstől?
Becsületes ez?
Arra a válaszra jutottam, hogy: "nem".
És tulajdonképpen ráébredtem,
és kissé szégyelltem magam, hogy erre nem jöttem rá hamarabb,
mert én 100%-ban olasz vagyok.
Hogyan választhatnám szét az érzelmi táplálékot a biológiai résztől?
A barátaim tudták gyerek- és kamaszkoromban,
hogy ne keressenek vasárnap, nem lehetek velük,
mert – tudjátok – mi ettünk.
Ez volt a vasárnapi program.
Az asztalnál voltunk 12-től este hatig vagy hétig,
ez egy tradíció volt, egy szertartás,
egy családi ceremónia.
Tehát az étel nem csak a testnek van,
hanem a tudatunknak és az érzelmeinknek is.
Kapcsolódási lehetőség sok mindenhez, azonkívül, hogy az aktuális ételt jelenti.
Elneveztem ezt az étel formájának és funkciójának, rendben?
Tehát az étel több, mint a fiziológiai funkciója,
van egy formája.
Ez a különbség a ház és az otthon között.
A ház egy szerkezet, ami megvéd a természeti elemektől.
De az otthon egy hely, ahol tároljuk az emlékeinket,
az érzéseinket és a számunkra legdrágább dolgokat,
a hely, ahol vigaszt keresünk és táplálékot.
Megkérdezhettek minden reggeli kávézót –
Hányan vannak itt reggeli kávézók?
Igaz?
Nem csak egy bögre kávéról szól,
van egy szertartása, ez egy ceremónia.
Találkozom első megbeszélésen kliensekkel, akik azt mondják:
"Ne tiltsd meg a kávézást. Nem jövök többet vissza, ha megteszed."
Ez az ő fegyverük a világ ellen,
a védőtakaró, hogy kilépjenek a világba,
és van ez a meleg bögre valami, ami táplál,
a haverod, a barátod, az asztalodon a te oldaladon.
Annyival több...
Sokkal több, mint egy reggeli bögre kávé.
Ide kapcsolódik – a különbség a ruha és a divat között.
A ruha sokkal több, mint a funkciója,
hogy befedi a testünk és melegen tart.
Az önkifejezés, a kreativitás, az egyéniség eszköze.
Érdekes úgy öltözni, ahogyan érzed magad, nem?
Egy módja, hogy tudasd a világgal ki vagy, hogy vagy,
és hogy mennek a dolgok.
Az étel ilyen megközelítése lefektet egy alapot,
mert beszélhetünk egész álló nap zöldségekről, vízről és magvakról,
és hasonló dolgokról,
de nem lesz eredményes, ha nincs szemléletváltás.
Tehát lefektettük az alapot, majd rátérünk a fizikai
és kémiai részre.
Erről fogunk beszélni:
kihívások az élelmiszer-ellátásunkban.
Sok van belőlük.
Mert az utóbbi 50 évben az élelmiszer- ellátásunk drámaian megváltozott.
Nem azért mondom, hogy ijesztgesselek,
hanem inkább, hogy megerősítselek,
mert a tudatosítás az első lépés bármilyen változtatáshoz.
Azért állok most itt, mert biztos vagyok benne,
állítom, hogy sokaknak közülünk fogalma sincs, milyen jól lehetünk,
hány plusz jóléti szint van azon túl,
amit jelenleg észlelünk.
Az első nagy kihívás a talajkimerülés.
Elhiszitek, hogy ma 3 almát kell megenni,
hogy annyi tápértéket kapjunk, amennyi egy almában volt 1940-ben?
Mit szóltok ehhez?
(Nevetés)
85%-os talajkimerüléssel van dolgunk Észak-Amerikában.
Kevesebb ásványi anyag a talajban – gyengébb növények.
Gyengébb növények – több vegyszert kell rájuk fújni.
Szükségünk van ásványokra testünk több funkciójához.
Szükségünk van ásványokra csontjainkhoz, fogainkhoz.
Szükségünk van ásványokra, hogy idegrendszerünk megfelelően működjön.
Az elmebajokat táplálkozási tényezők is okozzák.
Nagyrészt az ásványok hiánya játszik szerepet.
És szükségünk van ásványokra, hogy anyagcsere-folyamatunk működjön.
A test nem működik ásványok nélkül.
A következő téma nagyon foglalkoztat.
Hormonok és antibiotikumok a húsellátásunkban.
Én azt szeretném tudni, hogy mikor lett megengedett
a szennyezett hús általános fogyasztása?
Mikor lett ez normális dolog, és hogy ösztönözzük az embereket,
hogy bioételt, szabad tartásból származót egyenek – ezek a divatos kifejezések
vannak napirenden – ösztönözzük őket, hogy igazi ételt egyenek, és ez minden?
Antibiotikumok – egy kis adagot magunkhoz veszünk,
ahányszor olyan állatok húsából eszünk, amiket hizlaló karámokban nevelnek
olyan körülmények között, ahogy élőlényeket nem szabadna.
Természetes, hogy antibiotikumokat adnak nekik,
mert nincs elég helyük és megbetegedhetnek.
Az antibiotikumok, amiket megeszünk, megölik a jó férgeket,
a jó baktériumokat a beleinkben.
Az emésztés az egészség sarokköve.
Ha nem ezen alapul és nem működik,
akkor semmi más nem működik, minden csak átmeneti megoldás.
Antibiotikumot szedünk kis adagban, amikor esszük ezeknek az állatoknak
a húsát, tojást, tejet – ez gyengíti az immunrendszerünket.
És vannak még a hormonok.
Szerintem minden nő ebben a teremben egyetért velem, amikor azt mondom,
elég nehéz egyensúlyban tartani a hormonjainkat,
nem hiányzik, hogy valami
felborítsa az egyensúlyt.
Márciusban a New York Times magazinban megjelent egy cikk
a következő címmel: "10 éves pubertás: az új 'normális'?"
Szerintem nincs rendben.
A lányok jelenleg átlagosan 3-5 évvel korábban érnek,
nagyobb részt olyan hús fogyasztása miatt,
ami növekedési hormont tartalmaz.
Ha érdemes emlékezni valamire abból, amit elmondok,
ha van valami, amit magatokkal kell vinni, és ha a költségeiteket átcsoportosítjátok
másféle táplálékra, akkor az a tiszta állati termékek.
Hányan ismeritek, mi a GMO?
Jó.
Majdnem mindenki.
Genetikailag módosított organizmus.
Olyan organizmusok, ahol vesznek egy DNS-t egy fajból,
és beinjektálják egy másik faj DNS-ébe egy laborban.
Alkotnak egy új növénykombinációt, ami korábban nem létezett a természetben,
és nem jön létre hagyományos keresztezéssel sem.
Tehát GMO-val műkaját kapunk, szerintem.
Kukorica, szója, repce, tejtermékek –
ezek a legelterjedtebb módosított élelmiszerek,
és 30 országban a világon,
és minden európai uniós országban
szigorú korlátozás vagy teljes tilalom van a GMO-ra.
Ezt mondom.
Nem csak elmozdult az élelmiszer-ellátás a feldolgozott élelmiszer felé,
hanem drámaian megváltoztak
a feldolgozott élelmiszerekbe kerülő alapanyagok, amelyeket el kell kerülnünk.
Főleg amikor étteremben eszünk,
ahol általában módosított szójababot és repceolajat használnak,
mert az nem olyan drága,
és nem kapjuk meg a tápanyagot az élelmiszerrel.
A tápanyagok körülbelül 50%-át kapjuk meg,
amikor GMO-termékeket eszünk.
Sok vegyszerrel küzdünk meg.
Az FDA 2700 élelmiszeripari vegyi anyagot tart nyilván
az FD&C yellow 5 és yellow 6 élelmiszer-színezékekből.
Vannak mesterséges édesítőink, az MSG –
erre valóban oda kell figyelnünk.
A fürdőszerek és testápoló termékek a "hormonegyenlet" másik oldala,
mert nagy esélye van, hogy megzavarja az endokrin rendszert
az, amit a testünkre kenünk.
Csak arra hívom fel a figyelmet, hogy a bőr a legnagyobb felszívó szerv.
Ha nem ennéd meg,
– jó ökölszabály – akkor ne kend a testedre.
Erről mesélhetnék egész álló nap,
mert emiatt lettem táplálkozási szakértő.
Nem kételkedem, hogy mára cukorbeteg lennék,
és valószínű 20 kilóval több, mint most,
ha nem találom meg ezt a területet,
mert mindennap megettem ebédre egy csomag Sour Patch Kids-t
és egy csomag Swedish Fish gumicukrot.
Teljesen cukorfüggő voltam.
Többet nem kell említenem a cukrot,
mert szerintem mindenki tudja, hogy az nem jó neki.
Csak szeretnék rámutatni:
Hogyan terjedt el, hogy egy fej méretű szódát igyunk?
(Nevetés)
Nem tudom, hogy történt.
Kliensek mondják: "Csak egy szódát iszom naponta."
"Mekkorát?" – kérdem én.
"Egy Big Gulp-ot, de rendben van,
ez olyan mint az ebéd, egész nap tart."
Igaz?
Egy mai szóda 18 db 1955-ös megfelelője.
Egyszerű a megoldás.
Egyszerűen meg lehet változtatni dolgokat.
De tudnod kell, mi az igazi étel, hogy változtass.
A csirkemell – a kliens azt mondja "csak egy csirkemell" –
nem ugyanaz manapság.
Tudnunk kell, mit evett az a csirke.
Hogyan nevelték, hogyan etették?
Ezért kell kérdőre vonni az élelmiszerellátást,
hogy képesek legyünk megkülönböztetni az igazi ételt a nem igazi ételtől.
Része lehetsz a megoldásnak.
Helyi, organikusan termesztett gyümölcs és zöldség.
Vannak alternatív közösségek – akiktől megvehetjük az élelmiszert.
Annyira áldottak vagyunk, hogy itt élünk.
Organikusan termesztett gyümölcsöt és zöldséget vehetsz,
nem kell megenned három almát, elég csak egyet,
mert benne van a tápanyag,
benne van az ásványi anyag,
mert tradicionális gazdálkodási technikát alkalmaznak.
Vadon élő hal és legeltetett állatokból származó termékek.
'Legeltetett' – egy felkapott szó manapság.
Csak azt jelenti, hogy az állat azt ette a természetben, amit akart,
úgy élt, ahogy kellett,
és így hozzájutsz a tápanyagokhoz abból az élelmiszerből.
Gluténmentes gabonákat választani valóban nagyon fontos.
A gluténérzékenység gyakori.
Használj babot, zöldséget és gyökérzöldségeket a diétádban,
ezek lassan kitakarítják a glükózt a szervezetedből,
és soha többet nem érzed azt a sóvárgást a habos vagy cukros csodák iránt.
Én rajongok az egészséges zsírokért és olajokért.
Nincs semmi rossz a növényi vajjal, kókuszolajjal,
avokádóval, mindezek a dolgok nagyon fontosak.
És tartsd meg az édességet, de hagyd el a cukrot.
Ismerd meg a cukor helyettesítőit.
Sok található belőlük a piacon.
Kókuszcukor – úgy néz ki, és az íze is olyan, mint a barna cukoré.
Közel sem olyan a hatása, mint a hagyományos cukornak.
A Stevia nem hat a vércukorra, 100-szor édesebb, mint a cukor.
Élvezheted az édességeket.
Nem kell megvonást vagy nélkülözést alkalmazni,
csak jobbat fogyasztani.
Szertartásokat, hagyományokat teremtünk az étel köré.
Tudatos étkezés – felejtsük el a konyhapultnál állva étkezést,
vagy az autóban étkezést.
A jó táplálkozásért együnk.
Ez nem új elgondolás.
Két és fél ezer éve Hippokratész azt mondta:
"Legyen az ételed a gyógyszered, és a gyógyszered az ételed."
Végül egy gondolat:
az egészségügyi reform nem Washingtonban kezdődik,
hanem a konyhánkban.
Szavaznunk kell a dollárjainkkal az élelmiszerboltban,
és megszavazzuk a tiszta élelmiszerellátást.
A kedvenc idézetem Margaret Mead-től származik: "Soha ne kételkedj abban,
hogy egy kis elkötelezett csoport meg tudja változtatni a világot;
valójában, ez mindig is így történt."
Köszönöm. (Taps)